nibzard/narodne-novine-full-text-markdown huggingface dataset:
## Rješenje o razrješenju predsjednice i člana Upravnog vijeća Agencije za opremu pod tlakom

### NN 57/2012 (23.5.2012.), Rješenje o razrješenju predsjednice i člana Upravnog vijeća Agencije za opremu pod tlakom

VLADA REPUBLIKE HRVATSKE

1430

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o osnivanju Agencije za opremu pod tlakom (»Narodne novine«, br. 132/2008 i 29/2011), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O RAZRJEŠENJU PREDSJEDNICE I ČLANA UPRAVNOG VIJEĆA AGENCIJE ZA OPREMU POD TLAKOM

1. Razrješuje se NEVENKA ZRINSKI LOVRIĆ dužnosti predsjednice Upravnog vijeća Agencije za opremu pod tlakom, na koju je imenovana kao predstavnica ministarstva nadležnog za gospodarstvo.

2. Razrješuje se SANDRO MUSTAFAGIĆ dužnosti člana Upravnog vijeća Agencije za opremu pod tlakom, na koju je imenovan kao predstavnik ministarstva nadležnog za gospodarstvo.

Klasa: 080-02/12-02/365

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1430
## Rješenje o imenovanju predsjednice i člana Upravnog vijeća Agencije za opremu pod tlakom

### NN 57/2012 (23.5.2012.), Rješenje o imenovanju predsjednice i člana Upravnog vijeća Agencije za opremu pod tlakom

VLADA REPUBLIKE HRVATSKE

1431

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o osnivanju Agencije za opremu pod tlakom (»Narodne novine«, br. 132/2008 i 29/2011), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU PREDSJEDNICE I ČLANA UPRAVNOG VIJEĆA AGENCIJE ZA OPREMU POD TLAKOM

1. Imenuje se ZDENKA PAVALIĆ predsjednicom Upravnog vijeća Agencije za opremu pod tlakom, predstavnica ministarstva nadležnog za gospodarstvo.

2. Imenuje se DOMAGOJ VALIDŽIĆ članom Upravnog vijeća Agencije za opremu pod tlakom, predstavnik ministarstva nadležnog za gospodarstvo.

Klasa: 080-02/12-01/377

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1431
## Rješenje o razrješenju članova Upravnog vijeća Poslovno-inovacijske agencije Republike Hrvatske

### NN 57/2012 (23.5.2012.), Rješenje o razrješenju članova Upravnog vijeća Poslovno-inovacijske agencije Republike Hrvatske

VLADA REPUBLIKE HRVATSKE

1432

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o osnivanju Poslovno-inovacijske agencije Republike Hrvatske (»Narodne novine«, broj 129/2010 i 31/2012), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA POSLOVNO-INOVACIJSKE AGENCIJE REPUBLIKE HRVATSKE

Razrješuju se dužnosti članovi Upravnog vijeća Poslovno-inovacijske agencije Republike Hrvatske:

– prof. dr. sc. VLADIMIR ANDROČEC

– ANTON KOVAČEV

– HRVOJE PRPIĆ, dr. med.

– ANDRO VRDOLJAK

– BOŽO PAVIČIN.

Klasa: 080-02/12-02/366

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1432
## Rješenje o imenovanju članova Upravnog vijeća Poslovno-inovacijske agencije Republike Hrvatske

### NN 57/2012 (23.5.2012.), Rješenje o imenovanju članova Upravnog vijeća Poslovno-inovacijske agencije Republike Hrvatske

VLADA REPUBLIKE HRVATSKE

1433

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o osnivanju Poslovno-inovacijske agencije Republike Hrvatske (»Narodne novine«, broj 129/2010 i 31/2012), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU ČLANOVA UPRAVNOG VIJEĆA POSLOVNO-INOVACIJSKE AGENCIJE REPUBLIKE HRVATSKE

Za članove Upravnog vijeća Poslovno-inovacijske agencije Republike Hrvatske, imenuju se:

– prof. dr. sc. STJEPAN CAR

– MATIJA DERK

– IVO ŠPIGEL

– prof. dr. sc. FRANO BARBIR

– STAŠA SKENŽIĆ

– mr. sc. IVO RADKOVIĆ

– DIJANA BEZJAK.

Klasa: 080-02/12-01/378

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1433
## Odluka o izmjenama i dopunama Odluke o gradskim porezima i o prirezu porezu na dohodak Grada Otočca

### NN 57/2012 (23.5.2012.), Odluka o izmjenama i dopunama Odluke o gradskim porezima i o prirezu porezu na dohodak Grada Otočca

GRAD OTOČAC

1435

Na temelju članka 30., 30A., 32., 36., 38., 42. i 43. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 172/00, 107/01, 117/01, 150/02, 147/03, 132/06, 26/07, 73/08, 25/12) i članka 26. Statuta Grada Otočca (»Službeni vjesnik Grada Otočca« broj 3/09), Gradsko vijeće Grada Otočca na 16. sjednici održanoj 7. svibnja 2012. donosi

ODLUKU

O IZMJENAMA I DOPUNAMA ODLUKE O GRADSKIM POREZIMA I O PRIREZU POREZU NA DOHODAK

Članak 1.

U Odluci o Gradskom porezima i prirezu porezu na dohodak (»Narodne novine« broj 107/01 i »Službeni vjesnik Grada Otočca« broj 5/01 i 1/03), (u daljnjem tekstu: Odluka) članku 6. brojka »5,00« zamjenjuje se brojkom »9,00«.

Čanak 2.

Članak 7. mijenja se i glasi:

»Poslove utvrđivanja, evidentiranja, nadzora, naplate i ovrhe radi naplate prireza porezu na dohodak obavlja Ministarsvo financija Republike Hrvatske – Porezna uprava, Područni ured Gospić, Ispostava Otočac.

Prirez porezu na dohodak prihod je Grada Otočca i uplaćuje se na prijelazni račun poreza i prireza na dohodak 1001005-

-1731312006.«

Članak 3.

U članku 11. Odluke, stavku 1. riječ »Proračuna« briše se, a broj »31930-630-133« zamjenjuje se brojem »2402006-1831300003«, broj i riječi: »21/22-1708-MB/JMBG uplatitelja« zamjenjuju se brojem i riječju »68 1708-OIB obveznika«.

Članak 4.

U članku 19. Odluke broj »31930-630-133« zamjenjuje se brojem »2402006-1831300003« i broj i riječi: »21/22-1716-MB/JMBG« zamjenjuju se brojem i riječju: »68 1716-OIB«.

Članak 5.

U članku 28. Odluke broj »31930-630-133« zamjenjuje se brojem: »2402006-1831300003« i broj i riječi: »21/22-1732-MB/JMBG« zamjenjuju se brojem i riječju: »68 1732-OIB«.

Članak 6.

U članku 31. stavku 2. točki 4. alineji 1. iznos »2,80« zamjenjuje se iznosom »1,80«.

U alineji 2. iznos »2,50« zamjenjuje se iznosom »2,00«.

Članak 7.

U članku 33. Odluke broj »21/22-1740-MB/JMBG« zamjenjuju se brojem i riječju »68 1740-OIB«.

Članak 8.

U cijelom tekstu Odluke riječi »Opći upravni odjel« zamjenjuju se riječima »Jedinstveni upravni odjel« u odgovarajućem padežu.

Članak 9.

Ova Odluka objavit će se u »Službenom vjesniku Grada Otočca« i »Narodnim novinama«, a stupa na snagu osmog dana od dana objave u »Narodnim novinama«, osim članka 6. koji stupa na snagu danom objave u »Službenom vjesniku Grada Otočca«.

Klasa: 410-03/12-01/01

Urbroj: 2125/02-01-12-5

Otočac, 7. svibnja 2012.

Predsjednica

Slavka Bogdanić, v. r.

Odluka, NN 57/2012-1435
## Rješenje o razrješenju ravnateljice Uprave za inspekcijske poslove u Ministarstvu znanosti, obrazovanja i športa

### NN 58/2012 (25.5.2012.), Rješenje o razrješenju ravnateljice Uprave za inspekcijske poslove u Ministarstvu znanosti, obrazovanja i športa

VLADA REPUBLIKE HRVATSKE

1439

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavaka 1. i 2. Zakona o izmjenama i dopunama Zakona o državnim službenicima (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O RAZRJEŠENJU RAVNATELJICE UPRAVE ZA INSPEKCIJSKE POSLOVE U MINISTARSTVU ZNANOSTI, OBRAZOVANJA I ŠPORTA

Razrješuje se MIHAELA ADAMOVIĆ položaja ravnateljice Uprave za inspekcijske poslove u Ministarstvu znanosti, obrazovanja i športa.

Klasa: 080-02/12-02/367

Urbroj: 5030115/1-12-01

Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1439
## Rješenje o razrješenju predsjednika, zamjenika predsjednika i članova Vijeća Agencije za civilno zrakoplovstvo

### NN 58/2012 (25.5.2012.), Rješenje o razrješenju predsjednika, zamjenika predsjednika i članova Vijeća Agencije za civilno zrakoplovstvo

VLADA REPUBLIKE HRVATSKE

1440

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 1. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O RAZRJEŠENJU PREDSJEDNIKA, ZAMJENIKA PREDSJEDNIKA I ČLANOVA VIJEĆA AGENCIJE ZA CIVILNO ZRAKOPLOVSTVO

1. Razrješuje se ROMAN GEBAUER dužnosti predsjednika Vijeća Agencije za civilno zrakoplovstvo, radi isteka mandata.

2. Razrješuje se prof. dr. sc. STANISLAV PAVLIN dužnosti zamjenika predsjednika Vijeća Agencije za civilno zrakoplovstvo, radi isteka mandata.

3. Razrješuju se dužnosti članovi Vijeća Agencije za civilno zrakoplovstvo, radi isteka mandata:

– JOSIP ČULETIĆ

– prof. dr. sc. TINO BUCAK

– RANKO ILEJ.

Klasa: 080-02/12-02/369
Urbroj: 5030115/1-12-01
Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1440
## Rješenje o imenovanju predsjednika, zamjenice predsjednika i članova Vijeća Agencije za civilno zrakoplovstvo

### NN 58/2012 (25.5.2012.), Rješenje o imenovanju predsjednika, zamjenice predsjednika i članova Vijeća Agencije za civilno zrakoplovstvo

VLADA REPUBLIKE HRVATSKE

1441

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 1. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O IMENOVANJU PREDSJEDNIKA, ZAMJENICE PREDSJEDNIKA I ČLANOVA VIJEĆA AGENCIJE ZA CIVILNO ZRAKOPLOVSTVO

1. Imenuje se SRĐAN ČOP predsjednikom Vijeća Agencije za civilno zrakoplovstvo.

2. Imenuje se mr. sc. DIANA BOŽIĆ zamjenicom predsjednika Vijeća Agencije za civilno zrakoplovstvo.

3. Za članove Vijeća Agencije za civilno zrakoplovstvo, imenuju se:

– JOSIP ČULETIĆ

– prof. dr. sc. TINO BUCAK

– ROMAN GEBAUER.

Klasa: 080-02/12-01/386

Urbroj: 5030115/1-12-01

Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1441
## Rješenje o razrješenju predsjednika i članova Upravnog vijeća Hrvatskog hidrografskog instituta

### NN 58/2012 (25.5.2012.), Rješenje o razrješenju predsjednika i članova Upravnog vijeća Hrvatskog hidrografskog instituta

VLADA REPUBLIKE HRVATSKE

1442

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG HIDROGRAFSKOG INSTITUTA

1. Razrješuje se SINIŠA PRNJAK dužnosti predsjednika Upravnog vijeća Hrvatskog hidrografskog instituta, kao predstavnik ministarstva nadležnog za poslove pomorstva.

2. Razrješuju se dužnosti članovi Upravnog vijeća Hrvatskog hidrografskog instituta:

– ZORAN NIČENO, predstavnik ministarstva nadležnog za unutarnje poslove

– ZDENKO SIMIČIĆ, predstavnik ministarstva nadležnog za poslove obrane

– DANKA MIHALJEVIĆ, predstavnica ministarstva nadležnog za financije

– ZLATKO MEDIĆ, predstavnik iz tijela državne uprave nadležnog za geodetske poslove

– dr. sc. NENAD MIKULIĆ, predstavnik tijela državne uprave nadležnog za zaštitu okoliša

– prof. dr. sc. JOSIP KASUM, predstavnik iz redova stručnih djelatnika Instituta.

Klasa: 080-02/12-02/77

Urbroj: 5030115/1-12-01

Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1442
## Rješenje o imenovanju predsjednice i članova Upravnog vijeća Hrvatskog hidrografskog instituta

### NN 58/2012 (25.5.2012.), Rješenje o imenovanju predsjednice i članova Upravnog vijeća Hrvatskog hidrografskog instituta

VLADA REPUBLIKE HRVATSKE

1443

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA HRVATSKOG HIDROGRAFSKOG INSTITUTA

1. Imenuje se RENATA BLAŽEKOVIĆ predsjednicom Upravnog vijeća Hrvatskog hidrografskog instituta, kao predstavnica ministarstva nadležnog za poslove pomorstva.

2. Za članove Upravnog vijeća Hrvatskog hidrografskog instituta, imenuju se:

– ZORAN NIČENO, predstavnik ministarstva nadležnog za unutarnje poslove

– IVAN VUKOVIĆ, predstavnik ministarstva nadležnog za poslove obrane

– dr. sc. TONĆI GRGASOVIĆ, predstavnik ministarstva nadležnog za poslove znanosti i tehnologije

– DANKA MIHALJEVIĆ, predstavnica ministarstva nadležnog za financije

– dr. sc. ILIJA GRGIĆ, predstavnik iz tijela državne uprave nadležnog za geodetske poslove

– DOMAGOJ STJEPAN KRNJAK, predstavnik tijela državne uprave nadležnog za zaštitu okoliša

– MIRO LAKOŠ, predstavnik iz redova stručnih djelatnika Instituta.

Klasa: 080-02/12-01/387

Urbroj: 5030115/1-12-01

Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1443
## Rješenje o imenovanju predsjednika i članova Upravnog vijeća Poljoprivredne savjetodavne službe

### NN 58/2012 (25.5.2012.), Rješenje o imenovanju predsjednika i članova Upravnog vijeća Poljoprivredne savjetodavne službe

VLADA REPUBLIKE HRVATSKE

1444

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 2. Zakona o poljoprivrednoj savjetodavnoj službi (»Narodne novine«, broj 50/2012), Vlada Republike Hrvatske je na sjednici održanoj 17. svibnja 2012. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA POLJOPRIVREDNE SAVJETODAVNE SLUŽBE

1. Imenuje se mr. sc. LUKA ČULJAK, predstavnik ministarstva nadležnog za poslove poljoprivrede, predsjednikom Upravnog vijeća Poljoprivredne savjetodavne službe.

2. Za članove Upravnog vijeća Poljoprivredne savjetodavne službe, imenuju se:

– IRENA JAKOBOVIĆ GRUBIŠIĆ, predstavnica ministarstva nadležnog za poslove poljoprivrede

– prof. dr. sc. DAVOR ROMIĆ, predstavnik stručnih organizacija iz područja poljoprivrede i ruralnog razvoja

– prof. dr. sc. VLADO GUBERAC, predstavnik stručnih organizacija iz područja poljoprivrede i ruralnog razvoja.

Klasa: 080-02/12-01/391

Urbroj: 5030115/1-12-01

Zagreb, 17. svibnja 2012.

Predsjednik
Zoran Milanović, v. r.

Rješenje, NN 58/2012-1444
## Pravilnik o visini dodataka na plaću sudaca privremeno upućenih na rad u drugi sud

### NN 58/2012 (25.5.2012.), Pravilnik o visini dodataka na plaću sudaca privremeno upućenih na rad u drugi sud

MINISTARSTVO PRAVOSUĐA

1451

Na temelju članka 99. stavak 2. Zakona o sudovima (»Narodne novine«, broj 150/05, 16/07, 113/08, 153/09, 116/10, 27/11, 57/11 – Zakon o izmjenama i dopunama Zakona o parničnom postupku i 130/11) ministar pravosuđa donosi

PRAVILNIK

O VISINI DODATKA NA PLAĆU SUDACA PRIVREMENO UPUĆENIH NA RAD U DRUGI SUD

Članak 1.

Ovim Pravilnikom utvrđuje se visina dodatka na plaću sudaca koji su privremeno upućeni na rad u drugi sud, sukladno odredbi članka 61. Zakona o Državnom sudbenom vijeću.

Članak 2.

1) Visina dodatka na plaću suca prekršajnog i općinskog suda privremeno upućenog na rad u drugi prekršajni i općinski sud koji je udaljen do 80 km od suda u kojem sudac obnaša sudačku dužnost, utvrđuje se u iznosu od 800,00 kuna mjesečno (neto).

2) Visina dodatka na plaću suca prekršajnog i općinskog suda privremeno upućenog na rad u drugi prekršajni i općinski sud koji je udaljen više od 80 km od suda u kojem sudac obnaša sudačku dužnost, utvrđuje se u iznosu od 2.500,00 kuna mjesečno (neto).

3) Visina dodatka na plaću suca trgovačkog i županijskog suda privremeno upućenog na rad u drugi trgovački ili županijski sud koji je udaljen do 80 km od suda u kojem sudac obnaša sudačku dužnost, utvrđuje se u iznosu od 800,00 kuna mjesečno (neto).

4) Visina dodatka na plaću suca trgovačkog i županijskog suda privremeno upućenog na rad u drugi trgovački ili županijski sud koji je udaljen više od 80 km od suda u kojem sudac obnaša sudačku dužnost, utvrđuje se u iznosu od 2.500,00 kuna mjesečno (netto).

Članak 3.

1) Suci prekršajnog, općinskog, trgovačkog i županijskog suda iz stavka 1. i 3. članka 2. ovoga Pravilnika, imaju pravo na putne troškove sukladno Pravilniku o naknadama troškova zbog posebnih uvjeta rada sudaca privremeno upućenih na rad u drugi sud.

2) Suci prekršajnog, općinskog, trgovačkog i županijskog suda iz stavka 2. i 4. članka 2. ovoga Pravilnika, imaju pravo na naknadu troškova utvrđenih u članku 2. Pravilnika o naknadama troškova zbog posebnih uvjeta rada sudaca privremeno upućenih na rad u drugi sud.

Članak 4.

Dodatak na plaću sucu privremeno upućenom na rad u drugi sud isplaćivat će sud u kojem je sudac imenovan iz sredstava toga suda.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/12-01/62

Urbroj: 514-03-12-1

Zagreb, 18. svibnja 2012.

Ministar
Orsat Miljenić, v. r.

Pravilnik, NN 58/2012-1451
## Pravilnik o izmjeni Pravilnika o zahtjevima zdravlja životinja za nekomercijalno kretanje kućnih ljubimaca

### NN 58/2012 (25.5.2012.), Pravilnik o izmjeni Pravilnika o zahtjevima zdravlja životinja za nekomercijalno kretanje kućnih ljubimaca

MINISTARSTVO POLJOPRIVREDE

1455

Na temelju članka 53. stavka 9. i članka 73. stavka 5. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

PRAVILNIK

O IZMJENI PRAVILNIKA O ZAHTJEVIMA ZDRAVLJA ŽIVOTINJA ZA NEKOMERCIJALNO KRETANJE KUĆNIH LJUBIMACA

Članak 1.

U Pravilniku o zahtjevima zdravlja životinja za nekomercijalno kretanje kućnih ljubimaca (»Narodne novine«, broj 74/11) u Dodatku IV. Dijelu C riječi: »US Sjedinjene Američke Države (uključujući GU — Guam)« zamjenjuju se riječima: »US Sjedinjene Američke Države (uključujući AS — Američka Samoa, GU — Guam, MP — Sjeverni Marijanski otoci, PR — Portoriko i VI — Američki Djevičanski otoci)«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-01/21
Urbroj: 525-10/0487-12-3
Zagreb, 14. svibnja 2012.

Ministar
Tihomir Jakovina, v. r.

Pravilnik, NN 58/2012-1455
## Zakon o dopunama Zakona o tržištu električne energije

### NN 59/2012 (28.5.2012.), Zakon o dopunama Zakona o tržištu električne energije

HRVATSKI SABOR

1461

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O TRŽIŠTU ELEKTRIČNE ENERGIJE

Proglašavam Zakon o dopunama Zakona o tržištu električne energije, koji je Hrvatski sabor donio na sjednici 18. svibnja 2012. godine.

Klasa: 011-01/12-01/69

Urbroj: 71-05-03/1-12-2

Zagreb, 22. svibnja 2012.

Predsjednik

Republike Hrvatske

Ivo Josipović, v. r.

ZAKON

O DOPUNAMA ZAKONA O TRŽIŠTU ELEKTRIČNE ENERGIJE

Članak 1.

U Zakonu o tržištu električne energije (»Narodne novine«, br. 177/04., 76/07.,152/08. i 14/11.) u članku 8. iza stavka 7. dodaje se stavak 8. koji glasi:

»(8) Proizvođači koji kogeneracijom i/ili iz obnovljivih izvora energije proizvode električnu energiju uporabom jednostavnih građevina određenim propisom iz područja prostornog uređenja i gradnje kojim se određuju jednostavne građevine i radovi (dalje u tekstu: jednostavne građevine), izuzimaju se od obveze ishođenja rješenja iz stavka 2. i prethodnog rješenja iz stavka 3. ovoga članka te status povlaštenog proizvođača električne energije stječu u skladu s uvjetima propisanim pravilnikom iz stavka 2. ovoga članka.«.

Članak 2.

U članku 9. stavku 1. iza riječi: »(u daljnjem tekstu: proizvodni objekti)« stavlja se zarez te dodaju riječi: »osim jednostavnih građevina,«, a na kraju stavka dodaje se rečenica koja glasi: »Za jednostavne građevine nije potrebno ishoditi energetsko odobrenje.«.

Članak 3.

Ministar će donijeti pravilnik iz članka 1. ovoga Zakona u roku od 60 dana od dana stupanja na snagu ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-02/12-01/03

Zagreb, 18. svibnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Zakon, NN 59/2012-1461
## Odluka o imenovanju pomoćnika savjetnika predsjednika Republike Hrvatske za obranu

### NN 59/2012 (28.5.2012.), Odluka o imenovanju pomoćnika savjetnika predsjednika Republike Hrvatske za obranu

59 28.05.2012 Odluka o imenovanju pomoćnika savjetnika predsjednika Republike Hrvatske za obranu

PREDSJEDNIK REPUBLIKE HRVATSKE

1462

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05, 30/10 i 107/11) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNIKA SAVJETNIKA PREDSJEDNIKA REPUBLIKE HRVATSKE ZA OBRANU

brigadir DAMIR TERZIĆ imenuje se pomoćnikom savjetnika predsjednika Republike Hrvatske za obranu.

Ova Odluka stupa na snagu 1. lipnja 2012. godine.

Klasa: 080-02/12-01/08

Urbroj: 71-05-03/1-12-1

Zagreb, 15. svibnja 2012.

Predsjednik
Republike Hrvatske
Ivo Josipović, v. r.

Odluka, NN 59/2012-1462
## Uredba o izmjeni i dopuni Uredbe o Glavnom tajništvu Vlade Republike Hrvatske

### NN 59/2012 (28.5.2012.), Uredba o izmjeni i dopuni Uredbe o Glavnom tajništvu Vlade Republike Hrvatske

59 28.05.2012 Uredba o izmjeni i dopuni Uredbe o Glavnom tajništvu Vlade Republike Hrvatske

VLADA REPUBLIKE HRVATSKE

1463

Na temelju članka 20. stavka 7. i članka 30. stavka 1. Zakona o Vladi Republike Hrvatske (»Narodne novine«, broj 150/2011) i članka 63. stavka 2. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 25. svibnja 2012. godine donijela

UREDBU

O IZMJENI I DOPUNI UREDBE O GLAVNOM TAJNIŠTVU VLADE REPUBLIKE HRVATSKE

Članak 1.

U Uredbi o Glavnom tajništvu Vlade Republike Hrvatske (»Narodne novine«, broj 3/2012), u članku 11. iza stavka 2. dodaje se novi stavak 3. koji glasi:

»Najsloženiji stručni i analitički poslovi Ureda potpredsjednika Vlade koji nije čelnik ministarstva, povjeravaju se državnim službenicima raspoređenim na radna mjesta savjetnika u Uredu potpredsjednika Vlade koji nije čelnik ministarstva.«.

Dosadašnji stavci 3. do 7. postaju stavci 4. do 8.

Članak 2.

Tablica okvirnog broja državnih službenika i namještenika potrebnih za obavljanje poslova iz djelokruga Glavnog tajništva zamjenjuje se novom tablicom, koja je sastavni dio ove Uredbe.

Članak 3.

Glavni tajnik Vlade, u roku od 30 dana od dana stupanja na snagu ove Uredbe, uskladit će Pravilnik o unutarnjem redu Glavnog tajništva s odredbama ove Uredbe, uz prethodnu suglasnost središnjeg tijela državne uprave nadležnog za službeničke odnose.

Članak 4.

Ova Uredba stupa na snagu danom objave u »Narodnim novinama«.

Klasa: 022-03/12-01/01

Urbroj: 5030109-12-4

Zagreb, 25. svibnja 2012.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA GLAVNOG TAJNIŠTVA

Dužnosnici: 2

|  |  |  |
| --- | --- | --- |
|  | SLUŽBENICI | NAMJEŠTENICI |
| Ured glavnog tajnika | 14 |  |
| Ured potpredsjednika Vlade koji nije čelnik ministarstva | 6 |  |
| Uredi radnih tijela Vlade | 23 |  |
| Služba razvoja i održavanja tehničkih sustava Vlade | 11 |  |
| Služba administrativnih, općih, tehničkih i pomoćnih poslova | 17 | 2 |
| Ukupno: | 71 | 2 |
| Sveukupno: | 73 | |

Uredba, NN 59/2012-1463
## Rješenje o raspuštanju Općinskog vijeća Općine Sutivan

### NN 59/2012 (28.5.2012.), Rješenje o raspuštanju Općinskog vijeća Općine Sutivan

VLADA REPUBLIKE HRVATSKE

1464

Na temelju članka 84. stavka 1. točke 6. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009 i 150/2011), Vlada Republike Hrvatske je na sjednici održanoj 25. svibnja 2012. godine donijela

RJEŠENJE

O RASPUŠTANJU OPĆINSKOG VIJEĆA OPĆINE SUTIVAN

I.

Raspušta se Općinsko vijeće Općine Sutivan, a članovima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Sutivan.

III.

Povjerenik Vlade Republike Hrvatske preuzima sve ovlasti Općinskog vijeća.

IV.

Sredstva za rad povjerenika Vlade Republike Hrvatske osiguravaju se u općinskom proračunu.

V.

Ovo Rješenje stupa na snagu danom objave u »Narodnim novinama«.

Klasa:015-01/12-09/09

Urbroj:5030106-12-1

Zagreb, 25. svibnja 2012.

Predsjednik

Zoran Milanović, v. r.

Rješenje, NN 59/2012-1464
## Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Sutivan

### NN 59/2012 (28.5.2012.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Sutivan

VLADA REPUBLIKE HRVATSKE

1465

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009 i 150/2011), Vlada Republike Hrvatske je na sjednici održanoj 25. svibnja 2012. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE SUTIVAN

1. Imenuje se INES GRUBIŠIĆ povjerenicom Vlade Republike Hrvatske za obavljanje poslova iz nadležnosti Općinskog vijeća Općine Sutivan.

2. Povjerenica Vlade Republike Hrvatske počet će obnašati dužnost danom objave ovoga Rješenja.

3. Povjerenica Vlade Republike Hrvatske za svoj rad odgovara Vladi Republike Hrvatske.

4. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

5. Ovo Rješenje stupa na snagu danom objave u »Narodnim novinama«.

Klasa: 015-01/12-01/08

Urbroj: 5030115/1-12-01

Zagreb, 25. svibnja 2012.

Predsjednik

Zoran Milanović, v. r.

Rješenje, NN 59/2012-1465
## Odluka o izmjenama i dopunama Statuta Hrvatske turističke zajednice

### NN 59/2012 (28.5.2012.), Odluka o izmjenama i dopunama Statuta Hrvatske turističke zajednice

59 28.05.2012 Odluka o izmjenama i dopunama Statuta Hrvatske turističke zajednice

HRVATSKA TURISTIČKA ZAJEDNICA

1468

Na temelju članka 15. Zakona o turističkim zajednicama i promicanju hrvatskog turizma (»Narodne novine« 152/2008) Sabor Hrvatske turističke zajednice na svojoj 2. sjednici održanoj 9. svibnja 2012. godine donio je

ODLUKU

O IZMJENAMA I DOPUNAMA STATUTA HRVATSKE TURISTIČKE ZAJEDNICE

I.

Statut Hrvatske turističke zajednice usvojen na Sjednici Sabora Hrvatske turističke zajednice održanoj 28. veljače 2012. godine dopunjuje se na način da se ispred teksta Statuta, prije njegovog naziva, unosi preambula koja glasi:

»Na temelju članka 15. Zakona o turističkim zajednicama i promicanju hrvatskog turizma (»Narodne novine« 152/2008) Sabor Hrvatske turističke zajednice na svojoj sjednici održanoj 9. svibnja 2012. godine donosi«.

II.

Stavak 2. članka 13. Statuta Hrvatske turističke zajednice mijenja se i glasi:

»Listu turističkih zajednica i broj predstavnika koje pojedina turistička zajednica daje u Sabor Hrvatske turističke zajednice, utvrđuje Turističko vijeće na prijedlog Glavnog ureda najmanje 7 dana prije sazivanja Izborne sjednice Sabora Hrvatske turističke zajednice.«

III.

Ova odluka stupa na snagu 8 dana od dana objave u »Narodnim novinama«.

Urbroj: 2535/01-2/12

Zagreb, 9. svibnja 2012.

Predsjednik
Hrvatske turističke zajednice
Veljko Ostojić, v. r.

Odluka, NN 59/2012-1468
## Minimalna plaća za razdoblje od 1. lipnja 2012. do 31. svibnja 2013. u Republici Hrvatskoj

### NN 60/2012 (30.5.2012.), Minimalna plaća za razdoblje od 1. lipnja 2012. do 31. svibnja 2013. u Republici Hrvatskoj

DRŽAVNI ZAVOD ZA STATISTIKU

1477

Državni zavod za statistiku objavljuje

MINIMALNU PLAĆU

ZA RAZDOBLJE OD 1. LIPNJA 2012. DO 31. SVIBNJA 2013. U REPUBLICI HRVATSKOJ

Visina minimalne plaće za razdoblje od 1. lipnja 2012. do 31. svibnja 2013. u Republici Hrvatskoj iznosi 2 814 kuna.

Klasa: 953-03/12-01/17
Urbroj: 555-08-07-02-12-2
Zagreb, 24. svibnja 2012.

Ravnatelj
dr. sc. Ivan Kovač, v. r.

Ostalo, NN 60/2012-1477
## Naredba o izmjenama i dopunama Naredbe o iznosima osnovica za obračun doprinosa za obvezna osiguranja za 2012. godinu

### NN 61/2012 (1.6.2012.), Naredba o izmjenama i dopunama Naredbe o iznosima osnovica za obračun doprinosa za obvezna osiguranja za 2012. godinu

MINISTARSTVO FINANCIJA

1484

Na temelju članka 254. stavak 1. Zakona o doprinosima (»Narodne novine«, broj 84/08, 152/08, 94/09, 18/11 i 22/12) i članka 9. stavak 4. Zakona o poticanju zapošljavanja (»Narodne novine«, broj 57/12) ministar financija donosi

NAREDBU

O IZMJENAMA I DOPUNAMA NAREDBE O IZNOSIMA OSNOVICA ZA OBRAČUN DOPRINOSA ZA OBVEZNA OSIGURANJA ZA 2012. GODINU

Članak 1.

U Naredbi o iznosima osnovica za obračun doprinosa za obvezna osiguranja za 2012. godinu (»Narodne novine«, broj 137/11) u članku 1. iza stavka 2. dodaje se stavak 3. koji glasi:

»(3) Ovom se Naredbom objavljuju i iznosi dnevne osnovice za obračun doprinosa sezonskim radnicima u poljoprivredi.«

Članak 2.

U članku 14. iza stavka 2. dodaje se stavak 3. koji glasi:

»(3) Dnevna osnovica za obračun doprinosa sezonskim radnicima u poljoprivredi prema članku 9. stavak 3. Zakona o poticanju zapošljavanja je umnožak iznosa prosječne plaće i koeficijenta 0,35 podijeljen brojkom 30 te iznosi 90,49 kuna.

Članak 3.

Ova Naredba stupa na snagu danom objave u »Narodnim novinama«.

Klasa: 011-01/12-01/204
Urbroj: 513-07-21-01/12-1
Zagreb, 28. svibnja 2012.

Ministar financija
Slavko Linić, v. r.

Naredba, NN 61/2012-1484
## Naredba o visini naknade za odobrenje održavanja izobrazbe brodaraca

### NN 61/2012 (1.6.2012.), Naredba o visini naknade za odobrenje održavanja izobrazbe brodaraca

MINISTARSTVO POMORSTVA, PROMETA I INFRASTRUKTURE

1485

Na temelju članka 18. Zakona o sustavu državne uprave (»Narodne novine« br. 150/11) te članka 47. stavka 2., Zakona o plovidbi i lukama unutarnjih voda (»Narodne novine« 109/07; 132/07) i točke 8.2.2.6.1 Zakona o potvrđivanju Europskog sporazuma o međunarodnom prijevozu opasnih tvari unutarnjim plovnim putovima (ADN) (»Narodne novine« međunarodni ugovori, broj 13/08), u skladu s člankom 33. stavkom 6. Pravilnika o zvanjima i stručnoj osposobljenosti brodaraca (»Narodne novine« 45/11), ministar pomorstva, prometa i infrastrukture donosi

NAREDBU

O VISINI NAKNADE ZA ODOBRENJE ODRŽAVANJA IZOBRAZBE BRODARACA

I.

Ovom Naredbom utvrđuje se visina naknade za odobrenje održavanja izobrazbe brodaraca.

Naknadu iz stavka 1. ove točke plaća osoba ovlaštena za održavanje izobrazbe brodaraca za svaku kalendarsku godinu.

II.

Naknada za prvu godinu plaća se unaprijed prilikom preuzimanja rješenja o povjeravanju izobrazbe brodaraca, a za narednu godinu plaća se najkasnije do 30. lipnja za tu kalendarsku godinu.

III.

Visina naknade utvrđena je u Dodatku I, koji je sastavni dio ove Naredbe, i plaća se za svaki pojedini program izobrazbe.

IV.

Naknada iz točke I. ove Naredbe prihod je Državnog proračuna Republike Hrvatske.

V.

Ova Naredba stupa na snagu danom objave u »Narodnim novinama«.

VI.

Danom stupanja na snagu ove Naredbe prestaje važiti Naredba o visini naknade za odobrenje održavanja izobrazbe brodaraca (»Narodne novine« broj 128/08 i 102/09).

Klasa: 400-01/12-03/133

Urbroj: 530-05-12-1

Zagreb, 22. svibnja 2012.

Ministar
dr. sc. Siniša Hajdaš Dončić, v. r.

DODATAK I.

|  |  |  |
| --- | --- | --- |
| Redni broj | Program izobrazbe | Naknada (u kunama) |
| 1. | Zapovjednik (A) | 2.000,00 |
| 2. | Zapovjednik (B) | 2.000,00 |
| 3. | Zapovjednik (C) | 1.500,00 |
| 4. | Kormilar | 1.000,00 |
| 5. | Vođa palube | 1.000,00 |
| 6. | Mornar | 1.000,00 |
| 7. | Rukovatelj tehničkog plovila | 1.000,00 |
| 8. | Voditelj skele u nacionalnoj plovidbi | 1.000,00 |
| 9. | Strojar unutarnje plovidbe | 1.000,00 |
| 10. | Poseban program o postupcima u slučaju opasnosti na plovilu | 500,00 |
| 11. | Osposobljenost za rukovanje radiotelefonskim uređajem | 500,00 |
| 12. | Osposobljenost za upravljanje plovilom uz pomoć radara | 500,00 |
| 13. | Osposobljenost za rukovanje plovnom dizalicom | 500,00 |
| 14. | Osposobljenost za upravljanje putničkim plovilom | 500,00 |
| 15. | Osposobljenost o posebnom poznavanju ADN-a | 1.000,00 |

Naredba, NN 61/2012-1485
## Izmjene i dopune Mreže javne zdravstvene službe

### NN 61/2012 (1.6.2012.), Izmjene i dopune Mreže javne zdravstvene službe

MINISTARSTVO ZDRAVLJA

1487

Na temelju članka 37. stavka 2. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012 i 35/2012), uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo i nadležnih komora, ministar zdravlja donosi

IZMJENE I DOPUNU

MREŽE JAVNE ZDRAVSTVENE SLUŽBE

I.

U Mreži javne zdravstvene službe (»Narodne novine« br. 98/2009 i 14/2010 – ispr., 81/2010, 64/2011, 103/2011, 110/2011 i 141/2011) u točki VIII. Tablici III.1. MREŽA BOLNIČKIH ZDRAVSTVENIH USTANOVA U REPUBLICI HRVATSKOJ PO ŽUPANIJAMA/GRADU ZAGREBU redni broj IV GRAD ZAGREB mijenja se i glasi:

|  |  |  |
| --- | --- | --- |
| IV | GRAD ZAGREB |  |
| 1 |  | Klinički bolnički centar Zagreb |
| 2 |  | Klinički bolnički centar Sestre milosrdnice |
| 3 |  | Klinička bolnica Dubrava Zagreb |
| 4 |  | Klinička bolnica Merkur |
| 5 |  | Klinika za dječje bolesti Zagreb |
| 6 |  | Klinika za infektivne bolesti Dr. Fran Mihaljević |
| 7 |  | Klinička bolnica Sveti Duh |
| 8 |  | Klinika za psihijatriju Vrapče |

Tablica III.5.2. mijenja se i glasi:

|  |  |
| --- | --- |
| Klinički bolnički centar Sestre milosrdnice | |
| DJELATNOST | Broj postelja za liječenje bolesnika oboljelih od akutnih bolesti |
| Interna medicina | 204 |
| Neurologija | 70 |
| Pedijatrija | 60 |
| Psihijatrija | 57 |
| Dermatologija i venerologija | 31 |
| Fizikalna medicina i rehabilitacija | 30 |
| Ginekologija i opstetricija | 108 |
| Opća kirurgija | 278 |
| Neurokirurgija | 33 |
| Urologija | 28 |
| Klinička onkologija | 197 |
| Oftalmologija | 45 |
| Otorinolaringologija | 66 |
| Ukupno | 1207 |

Iza Tablice III. 5.4. dodaje se Tablica III. 5.5. koja glasi:

|  |  |
| --- | --- |
| Klinika za dječje bolesti Zagreb | |
| DJELATNOST | Broj postelja za liječenje bolesnika oboljelih od akutnih bolesti |
| Pedijatrija | 90 |
| Dječja kirurgija | 105 |
| Ortopedija | 10 |
| Ukupno | 205 |

II.

Ove Izmjene i dopuna Mreže javne zdravstvene službe stupa na snagu danom objave u »Narodnim novinama«.

Klasa: 011-02/12-01/18

Urbroj: 534-07-1-1/1-12-1

Zagreb, 22. svibnja 2012.

Ministar
prof. dr. sc. Rajko Ostojić, dr. med., v. r.

Izmjene i dopune, NN 61/2012-1487
## Rješenje o verifikaciji i dodjeli naziva "Referentni centar Ministarstva zdravlja za kliničku alergologiju djece" Dječjoj bolnici Srebrnjak, Zagreb

### NN 61/2012 (1.6.2012.), Rješenje o verifikaciji i dodjeli naziva "Referentni centar Ministarstva zdravlja za kliničku alergologiju djece" Dječjoj bolnici Srebrnjak, Zagreb

MINISTARSTVO ZDRAVLJA

1488

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11, 12/12 i 35/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Odjelu za pulmologiju Dječje bolnice Srebrnjak, Zagreb, verificira se i dodjeljuje naziv »Referentni centar Ministarstva zdravlja za kliničku alergologiju djece« na vrijeme od pet godina.

2. Odjel za pulmologiju Dječje bolnice Srebrnjak, Zagreb, dužan je do isteka pet godina podnijeti zahtjev za obnovu naziva za »Referentni centar Ministarstva zdravlja za kliničku alergologiju djece«.

3. »Referentni centar Ministarstva zdravlja za kliničku alergologiju djece« Odjela za pulmologiju Dječje bolnice Srebrnjak, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/09-01/02
Urbroj: 534-07-1-2/5-12-41
Zagreb, 23. svibnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 61/2012-1488
## Ispravak Pravilnika o razvrstavanju građevina i skupine po zahtijevanosti mjera zaštite od požara

### NN 61/2012 (1.6.2012.), Ispravak Pravilnika o razvrstavanju građevina i skupine po zahtijevanosti mjera zaštite od požara

MINISTARSTVO UNUTARNJIH POSLOVA

1494

Nakon izvršene usporedbe s izvornim tekstom utvrđena je pogreška u Pravilniku o razvrstavanju građevina u skupine po zahtijevanosti mjera zaštite od požara, koji je objavljen u »Narodnim novinama« br. 56/12 od 17. svibnja 2012. godine te se daje

ISPRAVAK

PRAVILNIKA O RAZVRSTAVANJU GRAĐEVINA U SKUPINE PO ZAHTIJEVANOSTI MJERA ZAŠTITE OD POŽARA

U Pravilniku o razvrstavanju građevina u skupine po zahtijevanosti mjera zaštite od požara (»Narodne novine« br. 56/12) u članku 4. točki 4. alinejama 4., 5. i 6. umjesto riječi: »ne zahtijevaju« treba stajati riječ: »zahtijevaju«.

Broj: 511-01-152-43360/8-2011

Zagreb, 22. svibnja 2012.

Ministar
Ranko Ostojić, v. r.

Ostalo, NN 61/2012-1494
## Ispravak Odluke o izmjeni Odluke o standardima i normativima prava na zdravstvenu zaštitu iz obvez­nog zdravstvenog osiguranja za slučaj ozljede na radu odnosno profesionalne bolesti s osnovama za sklapanje ugovora

### NN 61/2012 (1.6.2012.), Ispravak Odluke o izmjeni Odluke o standardima i normativima prava na zdravstvenu zaštitu iz obvez­nog zdravstvenog osiguranja za slučaj ozljede na radu odnosno profesionalne bolesti s osnovama za sklapanje ugovora

HRVATSKI ZAVOD ZA ZDRAVSTVENO OSIGURANJE

1495

U Odluci o izmjeni Odluke o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu odnosno profesionalne bolesti s osnovama za sklapanje ugovora objavljenoj u »Narodnim novinama« broj 38/12., uočena je pogreška pa se daje

ISPRAVAK

ODLUKE O IZMJENI ODLUKE O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA ZA SLUČAJ OZLJEDE NA RADU ODNOSNO PROFESIONALNE BOLESTI S OSNOVAMA ZA SKLAPANJE UGOVORA

U Odluci o izmjeni Odluke o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu odnosno profesionalne bolesti s osnovama za sklapanje ugovora u članku 1. u Tablici 1. pod rednim brojevima 52., 53. i 54. u stupcu »Cijena u kn« broj: »256,00« zamjenjuje se brojem: »288,00«.

Klasa: 025-04/12-01/37

Urbroj: 338-01-01-12-2

Zagreb, 29. svibnja 2012.

Ravnatelj
prim. Siniša Varga, dr. med. dent., v. r.

Ostalo, NN 61/2012-1495
## Uredba o izmjenama i dopuni Uredbe o osnivanju Akademije lokalne demokracije

### NN 62/2012 (4.6.2012.), Uredba o izmjenama i dopuni Uredbe o osnivanju Akademije lokalne demokracije

VLADA REPUBLIKE HRVATSKE

1496

Na temelju članka 30. stavka 1. Zakona o Vladi Republike Hrvatske (»Narodne novine«, broj 150/2011), a u vezi s člankom 56.c Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009 i 150/2011), Vlada Republike Hrvatske je na sjednici održanoj 31. svibnja 2012. godine donijela

UREDBU

O IZMJENAMA I DOPUNI UREDBE O OSNIVANJU AKADEMIJE LOKALNE DEMOKRACIJE

Članak 1.

U Uredbi o osnivanju Akademije lokalne demokracije (»Narodne novine«, br. 33/2006, 17/2007 i 37/2011) u članku 7. stavku 2. iza riječi: »Vlada Republike Hrvatske« dodaju se riječi: »na prijedlog ministra uprave«.

Stavak 3. briše se.

Dosadašnji stavak 4. postaje stavak 3.

Članak 2.

U članku 8. stavak 2. briše se.

Dosadašnji stavci 3. – 5. postaju stavci 2. – 4.

Članak 3.

Vlada Republike Hrvatske imenovat će Upravno vijeće u roku 30 dana od dana stupanja na snagu ove Uredbe.

Danom imenovanja predsjednika i članova Upravnog vijeća prestaje mandat dosadašnjem predsjedniku i članovima Upravnog vijeća.

Upravno vijeće obvezno je uskladiti Statut u roku 30 dana od dana imenovanja Upravnog vijeća iz stavka 1. ovoga članka.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 602-04/12-02/04

Urbroj: 5030109-12-1

Zagreb, 31. svibnja 2012.

Predsjednik
Zoran Milanović, v. r.

Uredba, NN 62/2012-1496
## Uredba o izmjenama i dopuni Uredbe o osnivanju Državne škole za javnu upravu

### NN 62/2012 (4.6.2012.), Uredba o izmjenama i dopuni Uredbe o osnivanju Državne škole za javnu upravu

VLADA REPUBLIKE HRVATSKE

1497

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 31. svibnja 2012. godine donijela

UREDBU

O IZMJENAMA I DOPUNI UREDBE O OSNIVANJU DRŽAVNE ŠKOLE ZA JAVNU UPRAVU

Članak 1.

U Uredbi o osnivanju Državne škole za javnu upravu (»Narodne novine«, broj 144/2010) u članku 4. stavku 1. zagrada i riječi: »u daljnjem tekstu: izobrazba« brišu se.

Stavci 2. i 3. brišu se.

Članak 2.

Članci 5., 6. i 7. brišu se.

Članak 3.

U članku 12. stavku 2. iza riječi: »Vlada Republike Hrvatske« dodaju se riječi: »na prijedlog ministra uprave«.

Stavci 3. i 4. brišu se.

Dosadašnji stavak 5. postaje stavak 3.

Članak 4.

Članak 15. briše se.

Članak 5.

Vlada Republike Hrvatske imenovat će Upravno vijeće u roku 30 dana od dana stupanja na snagu ove Uredbe.

Danom imenovanja predsjednika i članova Upravnog vijeća prestaje mandat dosadašnjem predsjedniku i članovima Upravnog vijeća.

Upravno vijeće obvezno je uskladiti Statut u roku 30 dana od dana imenovanja Upravnog vijeća iz stavka 1. ovoga članka.

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 131-01/12-02/02

Urbroj: 5030109-12-1

Zagreb, 31. svibnja 2012.

Predsjednik
Zoran Milanović, v. r.

Uredba, NN 62/2012-1497
## Uredba o izmjeni Uredbe o osnivanju Fonda za profesionalnu rehabilitaciju i zapošljavanje osoba s invaliditetom

### NN 62/2012 (4.6.2012.), Uredba o izmjeni Uredbe o osnivanju Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1498

Na temelju članka 33. stavka 1. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 143/2002 i 33/2005) i članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 31. svibnja 2012. godine donijela

UREDBU

O IZMJENI UREDBE O OSNIVANJU FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Članak 1.

U Uredbi o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine«, br. 116/2003, 48/2004 i 68/2008), članak 9. mijenja se i glasi:

»Članak 9.

(1) Fondom upravlja Upravno vijeće Fonda.

(2) Upravno vijeće čini sedam članova koje imenuje i razrješuje Vlada Republike Hrvatske, i to:

1. dva člana na prijedlog ministra nadležnog za rad

2. dva člana na prijedlog ministra nadležnog za socijalnu politiku

3. dva člana na prijedlog Gospodarsko-socijalnog vijeća, od kojih je jedan predstavnik sindikata i jedan predstavnik poslodavaca

4. jednog člana na prijedlog udruga osoba s invaliditetom.

(3) Predsjednika Upravnog vijeća biraju članovi Upravnog vijeća od članova iz stavka 2. točke 1. ovoga članka.

(4) Vlada Republike Hrvatske može razriješiti predsjednika i članove Upravnog vijeća i prije isteka vremena na koje su imenovani.«.

Članak 2.

Ova Uredba stupa na snagu danom objave u »Narodnim novinama«.

Klasa: 562-01/12-01/01

Urbroj: 5030104-12-1

Zagreb, 31. svibnja 2012.

Predsjednik
Zoran Milanović, v. r.

Uredba, NN 62/2012-1498
## Odluka o dopuni Odluke o utvrđivanju visine mjesečne pristojbe koja se plaća Hrvatskoj radioteleviziji za 2012. godinu

### NN 62/2012 (4.6.2012.), Odluka o dopuni Odluke o utvrđivanju visine mjesečne pristojbe koja se plaća Hrvatskoj radioteleviziji za 2012. godinu

VLADA REPUBLIKE HRVATSKE

1499

Na temelju članka 56., a u vezi s člankom 35. stavkom 2. Zakona o Hrvatskoj radioteleviziji (»Narodne novine«, broj 137/2010), Vlada Republike Hrvatske je na sjednici održanoj 31. svibnja 2012. godine donijela

ODLUKU

O DOPUNI ODLUKE O UTVRĐIVANJU VISINE MJESEČNE PRISTOJBE KOJA SE PLAĆA HRVATSKOJ RADIOTELEVIZIJI ZA 2012. GODINU

I.

U Odluci o utvrđivanju visine mjesečne pristojbe koja se plaća Hrvatskoj radioteleviziji za 2012. godinu (»Narodne novine«, broj 34/2012), iza točke I. dodaje se točka I.a koja glasi:

»I.a

Od plaćanja mjesečne pristojbe koja se plaća Hrvatskoj radioteleviziji u 2012. godini, u visini od 50% oslobađaju se:

– osobe oboljele od mišićne distrofije i srodnih neuromišićnih oboljenja,

– osobe koje su preboljele cerebralnu ili dječju paralizu s oštećenjem organa za kretanje preko 80%, korisnici doplatka za pomoć,

– osobe s invaliditetom s dijagnozom oboljenja: paraplegija, tetraplegija, sc. multiplex, amputacija donjih ekstremiteta s oštećenjem organa za kretanje preko 80%,

– gluhe osobe (100% oštećenje sluha).

Od plaćanja mjesečne pristojbe koja se plaća Hrvatskoj radioteleviziji u 2012. godini, oslobađaju se u cijelosti:

– 100% slijepe osobe,

– osobe s invaliditetom I. i II. grupe (100% invaliditeta) koje primaju invalidske naknade kao ratni ili mirnodopski vojni invalidi ili invalidi policije,

– bolesnici koji se liječe dijalizom bubrega.«.

II.

Ministrica kulture ovlaštena je, prema potrebi, donijeti naputak za provedbu ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 612-12/12-02/03

Urbroj: 5030104-12-3

Zagreb, 31. svibnja 2012.

Predsjednik
Zoran Milanović, v. r.

Odluka, NN 62/2012-1499
## Rješenje o imenovanju pomoćnika ravnatelja Hrvatskog zavoda za zdravstveno osiguranje

### NN 63/2012 (6.6.2012.), Rješenje o imenovanju pomoćnika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

1509

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010 i 8/2011), Vlada Republike Hrvatske je na sjednici održanoj 25. svibnja 2012. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se DAVOR KATAVIĆ pomoćnikom ravnatelja Hrvatskog zavoda za zdravstveno osiguranje, za ekonomske poslove.

Klasa: 080-02/12-01/394

Urbroj: 5030115/1-12-01

Zagreb, 25. svibnja 2012.

Predsjednik
Zoran Milanović, v. r.

Rješenje, NN 63/2012-1509
## Rješenje o razrješenju članice Službeničkog suda u Splitu

### NN 63/2012 (6.6.2012.), Rješenje o razrješenju članice Službeničkog suda u Splitu

VLADA REPUBLIKE HRVATSKE

1510

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 101. stavka 3. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst)) i točke VIII. Odluke o ustrojavanju službeničkih sudova i Višeg službeničkog suda (»Narodne novine«, broj 39/2006), Vlada Republike Hrvatske je na sjednici održanoj 25. svibnja 2012. godine donijela

RJEŠENJE

O RAZRJEŠENJU ČLANICE SLUŽBENIČKOG SUDA U SPLITU

Razrješuje se SILVANA GRDOVIĆ dužnosti članice Službeničkog suda u Splitu.

Klasa: 080-02/12-02/372

Urbroj: 5030115/1-12-01

Zagreb, 25. svibnja 2012.

Predsjednik
Zoran Milanović, v. r.

Rješenje, NN 63/2012-1510